Die nasionale vlag van Pakistan is op 11 Augustus 1947 amptelik in gebruik geneem. Die vlag vertoon ’n vertikale wit baan aan die vlagpaalkant met ’n enkele groen baan in die wapperkant met ’n ster en sekelmaan in wit daarop.
Die groen stel Islam en die Moslemse meerderheid in Pakistan voor terwyl die it baan religieuse minderhede en minderheidsgelowe voorstel. Die ster en sekelmaan stel onderskeidelik lig en vooruitgang voorstel. Die vlag in geheel stel Pakistan se toewyding aan Islam en die regte van religieuse minderhede voor. Dit is gebaseer op die oorspronklike vlag van die Moslemliga wat op sy beurt sy inspirasie uit die vlag van die Sultanaat van Delhi, die vlag van die Ottomaanse Ryk en die vlag van die Mogolryk gekry het.
Die amptelike ontwerk van die nasionale vlag is deur die Wetgewende Vergadering aanvaar, tesame met ’n definisie van die eienskappe en verhoudinge. Volgens die amptelike spesifikasies is dit ’n donkergroen vlag met die verhouding 2:3. Die wit vertikale baan aan die vlagpaalkant is ’n kwart van die breedte van die vlag.
Waanneer die vlag gehys word moet alle personeel in uniform die vlag salueer en ander persone moet op aandag staan.
Die vlag mag nie begrawe of in ’n graf laat sak word nie (wanneer ’n vlagdraende kis laat sak word moet die vlag daarbo gehou word of verwyderword voordat die kis laat sak word).
↑ (en) “Pakistan”. Flags of the World. URL besoek op 23 Julie 2015.
↑ 2,0 2,1 (en) “Pakistan vlag”. Ministerie van Inligting en Uitsaaiwese, Regering van Pakistan. URL besoek op 11 Desember 2007.
↑ (en) “Basiese Feite”. Ministerie van Inligting en Uitsaaiwese, Regering van Pakistan. URL besoek op 11 Desember 2007.
↑ (en) http://flagspot.net/flags/xf-vert.html
↑ (en) http://www.vexillologymatters.org/pakistan-flag.htm
Wikimedia Commons het meer media in die kategorie Vlae van Pakistan.
Ontsluit van "https://af.wikipedia.org/w/index.php?title=Vlag_van_Pakistan&oldid=1892651"